Saruna "Kultūras un tautas" ar Andžeju Reiteru
2023-04-12 19:00 - 20:00 (Europe/Helsinki) | Kocēnu kultūras nams, Alejas iela 3, Kocēni
12. aprīlī plkst. 19.00 aicinām uz sarunu “Kultūras un tautas” ar ekspedīciju vadītāju, ceļotāju Andžeju Reiteru.
Saruna būs paaugstinātas grūtības ekspedīciju vadītāja skatījums uz dažādu pasaules tautu kultūras un etnisko vērtību atšķirībām. Spēju saprasties pat ar ļoti atšķirīgiem cilvēkiem un šīs prasmes pielietojumu darba attiecībās, uzņēmējdarbībā un Rīgas Stradiņa universitātes pasniedzēja darbā.
Andžejs Reiters ir sporta un biznesa komandu treneris, konfliktologs, pārrunu vešanas pasniedzējs un profesionāls ceļotājs.
Ieeja: 5 EUR. Ar Valmieras kultūras karti 1 EUR atlaide.
Biļetes iepriekšpārdošanā var iegādāties “Biļešu Paradīzē”:
https://www.bilesuparadize.lv/lv/event/127471
Pirms pasākuma biļetes varēs iegādāties arī pasākuma norises vietā – Kocēnu Kultūras namā.

Daniils Bulajevs un Davinspiro Camerata
2023-04-12 19:00 - 20:15 | Valmieras Kultūras centra lielā zāle, Rīgas iela 10, Valmiera, Latvija
12. aprīlī Valmieras Kultūras centrā ar koncertu viesosies Daniils Bulajevs un Davinspiro Camerata.
Daniils BULAJEVS – vijole, atskaņojuma vadītājs
Kamerorķestris Davinspiro camerata
Īpašais viesis – pasaulslavenais kontrabasists Grigorijs Kovaļevskis
Koncertu vada Edgars Raginskis
Programmā:
Volfgangs Amadejs Mocarts – Divertisments stīgu orķestrim Fa mažorā K.138
Fēlikss Mendelszons – Koncerts vijolei un stīgu orķestrim re minorā
Georgs Pelēcis – “Astors Pjacolla, Oskars Stroks un es jeb Buena Riga” vijolei un stīginstrumentiem
Nino Rota – “Pastaiga ar Fellīni”
Vijolnieks Daniils Bulajevs un viņa izveidotais kamerorķestris Davinspiro camerata aicina uz koncertiem. Mūziķi sniegs iespēju klausītājiem vienā elpas vilcienā piedzīvot Mocartu un klasicismu, jauno romantiķi Mendelszonu, kas 13 gadu vecumā sarakstīja savu pirmo vijolkoncertu, kā arī Georga Pelēča Buena Riga – veltījumu Astoram Pjacollam un latviešu tango meistaram Oskaram Strokam. Koncerta noslēgumā klausītāji tiek aicināti doties pastaigā ar Fellīni, ko mūzikā ietērpis itāļu kinomūzikas klasiķis Nino Rota.
Biļetes – “Biļešu paradīzē”

Liepājas Leļļu teātra izrāde “Ucipuci meklē mājas”
2023-04-14 11:00 - 11:50 | Valmieras Kultūras centra lielā zāle, Rīgas iela 10, Valmiera, Latvija
14.04. plkst. 11.00 Liepājas Leļļu teātra izrāde “Ucipuci meklē mājas”
EUR 5

Latvijas teātru dziedošo aktieru salidojums "O, kādi zēni!"
2023-04-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Šajā pavasarī un vasarā uz muzikālu salidojumu «O, kādi zēni!» aicinās labākie Latvijas teātru dziedošie aktieri Juris Hiršs un Gundars Grasbergs (Latvijas Nacionālais teātris), Imants Strads un Gints Andžāns (Dailes teātris), Edgars Pujāts (Liepājas teātris), kā arī neatkarīgie aktieri Kristians Kareļins, Andris Bērziņš un Jānis Kirmuška.
Koncertos skanēs gan populāras latviešu komponistu dziesmas no teātra izrādēm («Zilais karbunkulis», «Lilioma dziesma» u.c.), gan citas iemīļotas melodijas – piemēram, dziesmiņa «Puiši, puiši, kas tie puiši», «Bez puišiem nevar tik un tā», «Es šonakt sēdēšu uz jumta», «Trīs lietas», «Palaid puķīti pa dambi», «Nepareizā dziesma» («Par zaļu pat vēl zaļāks») u.c. Protams, neiztiks arī bez jokiem un labsirdīgas apcelšanās, kā arī jautriem uzdevumiem skatītājiem un mīklu minēšanas. Arī skatītāji katrā koncertā tiks aicināti dziedāt līdzi, tāpēc ieteicams laikus atkārtot zināmāko dziesmu vārdus!
Par pavadījumu gādās pavadošā grupa «ARmaestro» Anatolija Livčas vadībā: Miķelis Vīte (bungas), Viktors Veļičko (kontrabass), Artūrs Kutepovs (ģitāra) un Anatolijs Livča (klavieres).

Koncerti notiks:
16.martā Ādažu Kultūras centrā
24.martā Kultūras centrā «Ulbrokas pērle»
31.martā Ventspils teātra namā «Jūras vārti»
10.aprīlī Jelgavas Kultūras centrā
14.aprīlī Valmieras Kultūras centrā

Andris Baltacis monoizrādē "Muzikants ir cilvēks"
2023-04-15 15:00 - 16:20 | Kocēnu kultūras nams, Alejas iela 3, Kocēni
“Sveiks lai dzīvo! Lai dzīvo sveiks!” pirmā vēlējumu dziesma nodziedāta. Ar dažādas intensitātes troksni vaļā tiek vērti dzirkstoša dzēriena trauki, un te kāds no korķiem dodas nesankcionētā lidojumā un trāpa…! Kam? Kāda eleganta kundze atviegloti uzelpo: muzikantam, labi, ka ne cilvēkam …”
“Vairāk nekā trīs gadu desmitus, muzicējot un piedaloties ļaužu godos un svinībās, piedzīvoti dažādi notikumi ļoti plašā emociju amplitūdā – no kuriozām situācijām līdz smeldzīgai asarai. Ar laiku tie folklorizējas, bagātinās ar izskaistinājumiem un pārtop teju par anekdotēm. Šie stāsti ir pelnījuši būt apkopoti, lai nenonāktu zudībā un dotu iespēju paraudzīties uz muzikantiem kā cilvēkiem – radošiem, muzikāliem un sirsnīgiem,” tā monoizrādes idejas autors un izpildītājs Andris Baltacis.
No muzikanta sagaida daudz. Andrim Baltacim, kuru vairāk atpazīst kā dziedātāju, būšana uz skatuves ir ļoti nozīmīga daļa no profesionālās darbības. Ir apgūtas vokālās prasmes Daugavpils Mūzikas vidusskolā, aktiermeistarība un režijas zinības gūtas Sanktpēterburgas Teātra akadēmijā, un tomēr ikreiz – vai tā būtu vairāku simtu klausītāju pilna zāle vai nelielas svinības jubilāra tuvāko radu lokā – ir jāpiedomā gluži kā tai senā dziesmā: “tfu, tfu, ka tik kas nenotiek!” Bet notiek! Un labi ka tā!
Izrādē apkopoti stāsti iz muzikantu dzīves un viņu ikdienas gaitām visos Latvijas novados. Paraudzīsimies uz to kopā un tiksimies izrādēs visā Latvijā!
Izpildītājs un scenārija līdzautors Andris Baltacis
Režisors un scenārija autors Ivars Lūsis
Ilgums 1 stunda 20 minūtes
Rīkotājs: SIA “WE entertain”

Maģijas izrāde visai ģimenei "Viva Lasvegas!"
2023-04-15 17:00 - 18:10 | Valmieras Kultūras centra lielā zāle, Rīgas iela 10, Valmiera, Latvija
“Viva Lasvegas!” maģijas izrāde visai ģimenei.
Iluzionists Lars Leriix no Šveices kopā ar savām asistentēm no Latvijas rādīs slavenākos un arī lielākos burvju trikus, piemēram, 2 metrus augstās lifta kabīnes maģiskās funkcijas, demonstrēs īsta motocikla uzburšanu vai augstāko meistarību, balansējot uz asmens.
Izrādes veidotāji iedvesmojušies no krāšņākajiem Lasvegasas šoviem un šīs pilsētas leģendām – Deivida Koperfīlda, Krisa Eindžela, Zigfrīda un Roija, tāpēc arī nosaukums ” Viva Las Vegas!”.
Maģija izrāde “Viva Lasvegas!” pārsteigs gan lielus, gan mazus skatītājus. Asprātīgā veidā ar vieglu humora un ironijas devu tiks demonstrēti triki ar atraktīvajām asistentēm. Visneparastākie veidi, kādos iespējams transformēties, ja zini maģijas noslēpumu. Meitenes uz skatuves tiks ”savērptas”, “sagrieztas”, “izstieptas” un pat “izgaisinātas”. Burvju mākslinieks ne tikai lasīs jūsu domas, bet arī pareģos nākotni. Iepriecināsim arī mazākos skatītājus ar “lielāko kāršu triku” un ļausim arī pašiem apgūt kādu triku.
Šovu papildinās vizuāli spilgti akrobātikas numuri. Dinamiskās un dzirkstošās deju horeogrāfijas izcels koši un orģināli tērpi. Bet kontrastam maigas balss īpašniece ieaijās skatītāju pārdomu mirkļos par tikko pieredzēto performanci.
Izrādes ilgums: 70 min

Pavasara balle ar grupu "Lauku muzikanti"
2023-04-15 20:00 - 2023-04-16 02:00 | Valmieras pagasta kultūras nams
15. aprīlī plkst. 20.00 aicinām uz Pavasara balli Valmieras pagasta kultūras namā (Vanagu iela 4, Valmieras pagasts). Par lustīgu noskaņojumu ballē rūpēsies grupa “Lauku muzikanti”.
Balle notiks pie galdiņiem – aicinām līdzi ņemt groziņu!
Biļetes cena: EUR 8. Biļetes var iegādāties “Biļešu paradīzē”. Pasākuma dienā biļetes cena 10 EUR.
Pirms balles biļetes varēs iegādāties arī pasākuma norises vietā – Valmieras pagasta kultūras namā.
Biļešu rezervācija un plašāka informācija, zvanot uz Valmieras Kultūras centra kasi, tel. 64207207.

Žiga ceļojumu grāmatas "Okeānija pāris mēnešos" prezentācija un stāstu pēcpusdiena
2023-04-16 12:00 - 13:30 | Kocēnu kultūras nams, Alejas iela 3, Kocēni
Žiga ceļojumu grāmatas “Okeānija pāris mēnešos” prezentācija un stāstu pēcpusdiena.
16.04. plkst. 12.00
Kocēnu Kultūras namā
Ieejas maksa: 15,00 eiro
Pieteikšanās un biļešu iegāde pa tālruni: 28452124.

Mazo vokālistu konkurss „Valmieras novada Cālēns un Cālis 2023”
2023-04-16 12:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
16. aprīlī plkst. 12.00 Valmieras Kultūras centrā norisināsies mazo vokālistu konkurss „Valmieras novada Cālēns un Cālis 2023”. Tajā aicināti piedalīties Valmieras novada vokālisti līdz 6 gadu vecumam (ieskaitot).
Konkursa dalībniekiem repertuārā jāiekļauj viena dziesma pēc brīvas izvēles, to izvēloties atbilstoši izpildītāja vecumam un balss spējām. Konkursanti sagatavoto dziesmu varēs izpildīt a cappella, mūzikas instrumentu vai fonogrammas pavadījumā. Dalībnieku sniegumu vērtēs žūrija, pievēršot uzmanību izvēlētā priekšnesuma sarežģītības pakāpei, mākslinieciskajai kvalitātei un dalībnieku vizuālajam tēlam. Konkursā dalībnieki piedalīsies divās vecuma kategorijās: no 2-4 gadiem un 5-6 gadiem. No katras grupas veiksmīgākais dalībnieks saņems apbalvojumu – attiecīgi “Cālēns 2023” un “Cālis 2023”.
Vecāki un pedagogi dalībniekus konkursam aicināti pieteikt līdz 6. aprīlim, aizpildot elektronisku pieteikuma anketu. Aicinām rūpīgi iepazīties ar konkursa nolikumu.
Plašāka informācija, zvanot pa tālruni 26899787 (Evija).

Erudīcijas spēle "Zini! Mini! Uzzini!"
2023-04-19 18:30 - 20:30 | Valmieras pagasta kultūras nams
Erudīcijas spēles “Zini! Mini! Uzzini!” aprīļa spēle 19.aprīlī plkst. 18.30 norisināsies Valmieras pagasta kultūras namā.
Piesakies un izlasi noteikumus – www.vijacreative.lv/zini
Lai spēle būtu patīkamāka, aicinām līdzi ņemt savus iecienītākos našķus un dzērienus.
Spēles 2023.gada sezonā atbalsta Valmieras 5.vidusskola un Valmieras Kultūras centrs.

Laikmetīgā teātra "Volatus" izrāde "Mīlestības cena"
2023-04-20 20:00 - 21:00 | Kocēnu kultūras nams, Alejas iela 3, Kocēni
20. aprīlī plkst. 20.00 Kocēnu Kultūras namā Laikmetīgais teātris “Volatus” skatītājiem piedāvās režisores Laras Mercas dramatisko komēdiju “Mīlestības cena”.
Izrādē stāstīts par trīs paaudžu attiecībām ģimenē. Kādēļ bērni no labas ģimenes, kur vecāki tos mīlēja, veltīja uzmanību un rūpējās no sirds, izauga par augstprātīgiem un cietsirdīgiem cilvēkiem? Stāsts ir par strīdiem, par uzmanības un atbalsta trūkumu starp tuviniekiem – dramatiskās komēdijas formā.
Ieeja: 5 EUR. Biļetes varēs iegādāties pasākuma norises vietā.

Pērļu meistarklase Valmierā
2023-04-21 18:00 - 19:00 | Valmieras Kultūras centrs, Rīgas iela 10, Valmiera, Latvija
Pirmā rakstītā liecība par to, ka Latvijas upēs kādreiz iegūts daudz skaistu pērļu, atrodama Dionīsija Fabrīcija hronikā, kas pabeigta apm. 1610. gadā. Vidzemē atrastas upes pērles, kas labumā esot pielīdzināmas austrumu pērlēm. Laikā, kad daļa no patreizējās Latvijas teritorijas atradās zviedru pārvaldījumā, karalis Kārlis XI izdevis pavēli, kas aizliedza pārdot pērles uzpircējiem, kas veda preces pārdošanai Maskavā. 1694. gadā karalis iecēlis pērļu inspektoru, kurš bija atbildīgs par Latvijas upēs atrastām pērlēm. 1697. g. ģenerālgubernators izdevis patenti, kas noteica, ka pērļu zvejniecība ir karaļa privilēģija, un tā ir aizliegta, ja nav saņemta pērļu inspektora atļauja. Pētera Pirmā valdīšanas laikā. 1720. gadā tika izdota pavēle, kas noteica ķeizariskās majestātes pastāvīgas tiesības uz pērļu resursiem. Mūsdienās, Latvijas teritorijā, saglabājusies neliela daļa no tām upēm kurās mīt gliemenes, kas spējīgas izveidot pērles. Upju nosaukumus nedrīkst publiskot, jo ziemeļu upespērlene ir starptautiski aizsargājama suga. Dabas aizsardzības pārvalde izdevusi rīkojumu “Par ierobežotas pieejamības informācijas statusa noteikšanu informācijai par īpaši aizsargājamo sugu dzīvotņu vietām”.
Var apjukt skatoties uz dažādām pērļu virtenēm rotu stendā veikalā… īstas vai neīstas? Kuras no tām vērtīgākas, kā to novērtēt? Vai cena tiešām atbilstoša pērļu kvalitātei? Kādas pērles piestāv brunetēm un kuras dāmām ar gaišiem matiem? Kā rodas pērles? Un vai taisnība, ka dabīgas pērles veikalos Latvijā nevar nopirkt? Vai Latvijas upēs vēl var atrast īstās pērles?
Atbildes uz šiem un vēl daudziem citiem jautājumiem varēs uzzināt tiekoties ar Ervīnu Butkeviču, Amerikas Gemoloģijas Institūta (GIA) pērļu programmas speciālistu, Latviešu Tautas Mākslas Savienības biedru. Izglītojošais seminārs – Pērļu Meistarklase notiks 21. aprīlī, piektdienā, plkst. 18.00, Valmieras Kultūras centrā, Rīgas iela 10, Valmiera. Dalība bezmaksas, tomēr vietu skaits ir ierobežots. Meistarklases dalībnieki uz vietas praktiski varēs notestēt dažādus pērļu veidus – noskaidrot kuras krāsas un pērļu rotu veidi piestāv labāk. Meistarklases turpinājumā tie, kas vēlēsies varēs iejusties pērļu juvelieru amatā un praktiski izveidojot sev pērļu auskarus ar sudraba vai zelta stiprinājumiem. Šos auskarus katrs dalībnieks varēs paņemt līdzi uz mājām (sedzot tikai tiešās izmaksas- 20 Eiro).
Pērļu Meistarklasei var pieteikties pa tālruni: 29454417

ATCELTA! Argentīnas tango izrāde "Tango. Where the Story begins"
2023-04-21 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
ATCELTA Argentīnas tango izrāde “Tango. Where the Story begins”. Organizatori atvainojas par sagādātajām neērtībām!
Naudu par iegādātajām biļetēm var saņemt “Biļešu Serviss” kasēs.
Informācijai:
tel. +371 66100335, e-pasts: info@bilesuserviss.lv
***
21. aprīlī plkst. 19.00 Valmieras Kultūras centrā norisināsies Argentīnas tango izrāde “TANGO. WHERE THE STORY BEGINS”.
Marcos Ayala Tango Company
Argentīnas tango no Buenosairesas
Ilgums : 2 stundas ar atarpbrīdi
Vecuma ierobežojums: 14+
Izrāde, kura aived mūs pie saknēm, pirmsākumiem. Atskaites punkts, kurā plauka kaisle un iekāre. Mūsikas izjūta, kas drīz vien pārvērtās dejā un kurā savijās kopā dažādi sociālie slāņi. Markoss Ajala kopā ar savu trupu rada izsmalcinātu vizuālo pasaku, kas dzimusi viņa mākslinieciskajā un horeogrāfiskajā koncepcijā, parādot mums šīs “rioplatense” dejas bagātību, kuras saknes līdz mūsdienām saglabājušās vēl jo spilgtāk nekā jebkad agrāk.
Markoss Ajala – režisors, horeogrāfs un dejotājs, Viens no labākajiem tango dejotājiem pasaulē, pieliek visas pūles, lai tango būtu aktuāls žandrs nākamajām paaudzēm.
19.gadsimta vidū tango valdīja pār Argentīnas krogiem. Stīvajā Eiropā dejai ļoti ilgi bija uzlikts tabu vienkārši tāpēc, ka to uzskatīja par
sabiedrības zemāko slāņu izklaidi. Vecā Pasaule padevās vien tad, kad saprata: tāda enerģētika un izaicinoša atklātība nepiemīt nevienai citai dejai pasaulē. Satriecoša kustība, solo un dueti, neparasta elegance, nevainojama tehnika, mīlestības un kaisles atmosfēra. Spēks, egoisms, tieksme pēc uzvaras un panākumiem, spēja ar dejas palīdzību pārvarēt visus šķēršļus, no ēnas iznākt gaismā. Un, protams, brinišķīga mūzika, iespēja transformēties dejā, naivums un dziļums, māka atrast sevi, pārvērst vienā vesalumā. Un vēl – tā ir kustības saruna ar mūziku un nebeidzama vēlme mīlēt. Tā ir deja uz netveramās gaismas un tumsas robežas.
Video

Pavasara tirdziņš Valmierā
2023-04-22 10:00 - 15:00 | Vecpuišu parks
Aicinām mājražotājus un amatniekus pieteikties Pavasara tirdziņam Valmierā, kas 22.aprīlī no plkst. 10.00 līdz plkst. 15.00 norisināsies Vecpuišu parkā!
Tirgotāju pieteikumus gaidām līdz 14.aprīlim (vai līdz brīdim, kad būs sasniegts maksimālais tirgotāju skaits), aizpildot elektronisko pieteikuma anketu.
Lūgums rūpīgi iepazīties ar tirdziņa nolikumu.

Papildu informācijai par tirdziņa norisi:
Valmieras Kultūras centra kultūras projektu vadītāja Sintija Milberga
e-pasts: sintija.milberga@valmierasnovads.lv
Tālr. 20436868

Ivo Fomina jubilejas koncerts
2023-04-22 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Ivo Fomina jubilejas tūres «30 gadi uz skatuves un Jūsu sirdīs»
Pavasarī un vasarā Cēsīs, Rēzeknē, Ventspilī, Jelgavā, Rīgā un citviet Latvijā izskanēs pazīstamā Liepājas rokmūziķa Ivo Fomina jubilejas tūres «30 gadi uz skatuves un Jūsu sirdīs» koncerti. Tajos mūziķis gan kopā ar pavadošo grupu, gan viesiem, kuru vārdi pagaidām vēl netiek atklāti, sola atskaņot lielāko daļu dziesmu, kas skanējušas viņa rokmūziķa karjeras laikā. «Šajos koncertos gribu atspoguļot to, ko esmu darījis uz skatuves šos trīsdesmit gadus. Tās būs dziesmas no manas karjeras pašiem agrīnajiem gadiem, arī no dueta «Fomins un Kleins» laika, kaut kas arī no «Melnās princeses», arī labākās dziesmas no visiem četriem maniem albumiem, un, protams, arī klausītāju iemīļotie skaņdarbi,» Ivo ieskicē gaidāmo koncertu programmu.
Koncertos neiztiks arī bez īpašajiem viesiem (tādi būs katrā koncertā), taču viņu vārdus mūziķis pagaidām neatklāj: «Cilvēkiem jānāk uz maniem koncertiem, tad viņi redzēs un dzirdēs gan mani, gan īpašos viesus! Tiekamies!»

ATCELTS! Muzikālas pasakas bērniem "Latvju rakstu grāmatiņa"
2023-04-23 15:00 - 15:50 | Valmieras Kultūras centra lielā zāle, Rīgas iela 10, Valmiera, Latvija
Muzikālais uzvedums “Latvju rakstu grāmatiņa” ATCELTS! Organizatori atvainojas par sagādātajām neērtībām!
Informācija par iegādātajām biļetēm:

Interneta veikalā www.bilesuparadize.lv iegādāto biļešu nauda to nominālvērtībā tiek reversēta trīs darba dienu laikā uz biļešu pircēja bankas kontu (bez klienta pieprasījuma).
“Biļešu Paradīzes” kasēs iegādātās biļetes pret naudu biļetes nominālvērtībā var atgriezt jebkurā “Biļešu Paradīzes” kasē.

***
Muzikālais uzvedums “Latvju rakstu grāmatiņa” iepazīstina mazos klausītājus ar skaisto un bagāto latviešu tautas mūziku. Kopīgi atverot grāmatiņas lappusītes, bērni ieraudzīs, kā dzīvoja mūsu senči tālā pagātnē.
Šis koncerts būs par putniem un zvēriem, puķēm un kokiem, ļaudīm un viņu dzīves gājumu senajos laikos. Ar tautas dziesmām, dejām un tautas mūziku.
Dalībnieki:
Grupa “Raxtu Raxti”:
Kristīne Kārkle-Kalniņa – balss, vijole, kokle
Marts Kristiāns Kalniņš – balss, harmonijs, taustiņi
Edgars Kārklis – balss, dūdas, akordeons, stabule
TDA “Zelta Sietiņš”
Koncertus vada Karina Bērziņa

· Koncerta auditorija – ģimenes ar bērniem no 3 gadu vecuma un jaunāko klašu skolēni.
· Biļete nepieciešama katram koncerta apmeklētājam, neatkarīgi no vecuma.
· Koncerta ilgums – aptuveni 50 minūtes.
Biļetes cena: 8-12 EUR. Ar Valmieras kultūras karti 1 EUR atlaide.

Ivo Fomina jubilejas koncerts "30 gadi uz skatuves un Jūsu sirdīs"
2023-04-23 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija

Valmieras novada skolēnu tautas deju kolektīvu radošais koncerts
2023-04-27 13:00 - 14:30 | Valmieras Kultūras centra lielā zāle, Rīgas iela 10, Valmiera, Latvija
27.04. plkst. 13.00 Valmieras novada skolēnu tautas deju kolektīvu radošais koncerts Valmieras Kultūras centrā.
Bez maksas

"UFO, izstāsti kādu joku!"
2023-04-28 19:00 - 20:30 | Kocēnu kultūras nams, Alejas iela 3, Kocēni
“Ufo, izstāsti kādu joku” ir manis sen lolots notikums ar jautriem stāstiem, jocīgām dziesmām, draiskām rotaļām un šad tad, īpašu viesu – manu draugu piedalīšanos.
Jau no BBbrokastu laikiem ierasts, ka veikalā, uz ielas vai pasākumos tev pienāk klāt un bieži vien pat visnepiemērotākajā brīdī kāds laipni uzsauc: “Ufo, izstāsti kādu joku!”
Pēc mājsēdes PAŠDISKOTĒKĀM, ikvakara PAR NEKO un neparedzamām dzīves kataklizmām, es aicinu sākt pavasari ar ironisku skatu uz lietām, nedaudz pajokot par sevi un laiku, kurā dzīvojam, uz 100 minūtēm aizmirst ikdienas rūpes un ļauties JOKAM.
Manā grupā ir izcils ģitārists Ainis Rudzītis, kas pasākumu kuplinās ar prasmīgu instrumenta spēli un arī mans dēls Francis, skolots muzikants, palīdzēs ar dziedāšanu un spēlēšanu.
Un vēl!
Būs arī konkursi, kuru balvu fondu, dikti saldu un burbuļojošu, sarūpēja mani labi draugi – Sabiles sidrs un Medņu medus.
Tiekamies!
Kaspars Upaciers – tautā saukts – Ufo.

XXVII Vispārējo latviešu Dziesmu un XVII Deju svētku koru skate
2023-04-30 11:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
30.04. no plkst. 11.00 XXVII Vispārējo latviešu Dziesmu un XVII Deju svētku koru skate. Skatē piedalīsies Valmieras, Valkas un Smiltenes novadu kori.
Plkst. 11.00-13.00 skate notiks Valmieras Kultūras centrā (senioru kori un skolu jauktie kori)
Plkst. 14.00-18.00 skate notiks Valmieras 5. vidusskolā (sieviešu kori un jauktie kori)
Ieeja bez maksas.

Latvijas Leļļu teātra izrāde "Naksitrallīši"
2023-05-02 11:00 - 12:00 | Valmieras Kultūras centra lielā zāle, Rīgas iela 10, Valmiera, Latvija
Latvijas Leļļu teātra izrāde “Naksitrallīši” stāsta par to, ka pie saldējuma kioska satiekas trīs dīvaini cilvēciņi – Uzrocis, Ķērpjbārdis un Puszābaks. Viņi mielojas ar saldējumu un ziņkārīgi cits citu uzlūko. Tas ir sākums draudzībai, kas būs stiprāka par ķildām, bailēm un grūtībām, ko Naksitrallīšiem nāksies pārvarēt, lai dabā atkal valdītu līdzsvars.
Lomās:
Uzrocis: Miķelis Žideļūns
Puszābaks: Edgars Kaufelds
Ķērpjbārdis: Artūrs Putniņš

Radošā komanda:
Režisore: Laura Čaupale
Mākslinieks: Edgars Valters
Leļļu māksliniece: Māra Liniņa
Scenogrāfs: Toms Grīnbergs
Mūzikas autori: Pēteris Pāss, Aija Pāsa

Biļetes cena: 5 EUR. Grupām no 10 personām 1 EUR atlaide no biļetes cenas. Grupu pavadošajai personai (personām) ieeja bez maksas.

PAPILDIZRĀDE! Latvijas Leļļu teātra izrāde "Naksitrallīši"
2023-05-02 13:30 - 14:30 | Valmieras Kultūras centra lielā zāle, Rīgas iela 10, Valmiera, Latvija

Svētku koncerts "Jaunieši Valmierai"
2023-05-04 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija

XXVII Vispārējo latviešu Dziesmu un XVII Deju svētku deju skate
2023-05-06 18:00 - 22:00 | Valmieras Kultūras centra lielā zāle, Rīgas iela 10, Valmiera, Latvija
06.05. plkst. 18.00 XXVII Vispārējo latviešu Dziesmu un XVII Deju svētku deju skate. Ieeja bez maksas

Košumkrūma "Dziesmusvētki" stādīšana Valmierā
2023-05-12 16:00 - 17:00 | Vecpuišu parks
12. maijā Valmierā, Vecpuišu parkā (no A. Upīša ielas puses), no plkst. 16.00 līdz 17.00 norisināsies Dziesmusvētku ieskandināšanas pasākums “Ceļš uz Dziesmusvētkiem” ar pūtēju orķestra “Signāls” un senioru vīru kora “Baltie bērzi” uzstāšanos un tradīcijai veltītā
košumkrūma “Dziesmusvētki” stādīšanu. Uz pasākumu aicina ilggadējais svētku atbalstītājs AS “Swedbank” sadarbībā ar Valmieras novada pašvaldību.
Unikālā rododendra šķirne, kas radīta Latvijas Universitātes Rododendru selekcijas un izmēģinājumu audzētavā “Babīte” un veltīta Dziesmu un deju svētku 150 gadu tradīcijai, turpmāk priecēs valmieriešus un pilsētas viesus katru vasaru, atgādinot par svarīgo – par latviešu skaisto tradīciju.
Īpašais rododendrs tiks reģistrēts Starptautiskajā rododendru šķirņu reģistrā un pavairots, lai pēc dažiem gadiem tā stādus varētu iegādāties ikviens interesents visā pasaulē.
Evas Johansones vadītajā pasākumā piedalīsies XXVII Vispārējo latviešu Dziesmu un XVII Deju svētku dalībnieki no Valmieras – Valmieras Kultūras centra pūtēju orķestris “Signāls” ar vadītāju Gvido Brenčevu un Valmieras Kultūras centra senioru vīru koris “Baltie bērzi” ar diriģenti Ingu Zirni.
Pasākumā klātesošajiem būs iespēja ierakstīt savu dzimto vietu Lielajā Dziesmusvētku sienā – ceļojošā Latvijas kartē, iemūžinot svētku dalībnieku izcelsmes vietu daudzveidību un kopā aužot simbolisku Dziesmusvētku ģeogrāfijas rakstu.
Valmiera ir pirmā no astoņām pilsētām, kuru turpmāk rotās divus metrus platais un 1,8 metrus augstais “Dziesmusvētku” rododendrs. Tāpat “Dziesmusvētki” vietējo kolektīvu dziesmu pavadījumā uzplauks arī Jelgavā, Ventspilī, Liepājā, Jēkabpilī, Daugavpilī, Rēzeknē un Rīgā.
Swedbank organizētie ieskandināšanas pasākumi un rododendru stādīšana noslēgsies Rīgā – tāpat kā Dziesmusvētku procesa kulminācija, kopā svinot 150 gadus vienai no svarīgākajām latviešu tradīcijām. XXVII Vispārējie latviešu Dziesmu un XVII Deju svētki notiks no 30. jūnija līdz 9. jūlijam un pulcēs vairāk nekā 40 000 dalībnieku.

Osokina Brīvības festivāls Ukrainai. 100 gadi ar Piafu Valmierā
2023-05-12 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Mūziķes Katrīnas Gupalo un pianista Andreja Osokina koncertizrāde “100 gadi ar Piafu” Valmieras Kultūras centrā ir viens no Osokina Brīvības festivāla Ukrainai ieskaņas pasākumiem.
Koncertizrāde “100 gadi ar Piafu” radīta 2015. gadā kā eksperimentāls starpžanru projekts, bet tā izrādījās tik veiksmīga, ka vairākās koncerttūrēs to atzinīgi novērtēja gan klausītāji visā Latvijā, gan mūzikas kritiķi. Armands Znotiņš portālā “Satori” tolaik rakstīja: “Edītes Piafas lomu var droši uzskatīt par īstu pārbaudījumu jebkurai dziedātājai, jebkurai aktrisei. Rezultāts nelika vilties, pārliecinot ar ieceres īstenojuma profesionalitāti un radošās koncepcijas daudzpusīgumu.” Gadu gaitā Piafai veltītā izrāde notikusi neskaitāmās zālēs Latvijā, kā arī Somijā.
Nojaucot robežu starp teātri un izpildītājmākslu, klasisko un populāro mūziku, “100 gadi ar Piafu” atklāj stāstu par vīrieša un sievietes mīlestību un tās nepieradināmo dabu iedvesmai pakļautajā mākslinieka dzīvē. Veltījums leģendārās franču dziedātājas Edītes Piafas simtgadei apvieno gan Piafas leģendārākos hītus un īpaši ekspresīvās pēdējo gadu dziesmas, kas daudziem klausītājiem būs atklājums, gan arī klasisko mūziku, kas, skanot Piafas dzīves laikā, iedvesmojusi viņu un radījusi atmosfēru 20. gadsimta Parīzē – tā ir gan Morisa Ravēla un Ēriksa Satī, gan Kloda Debisī un Olivjē Mesiāna mūzika.
Katra iegādātā biļete ir ziedojums Ukrainai.
Festivāla laikā gūtie ieņēmumi sadarbībā ar “Biļešu Paradīze” un Ziedot.lv tiks ziedoti Ukrainas atbalstam.
Osokina Brīvības festivāls Ukrainai notiks no 7. maija līdz 11. jūnijam. No 7. līdz 19. maijam plānoti vairāki festivāla ieskaņas pasākumi – sarunas par aktuālo, meistarklases un citi, savukārt no 20. maija līdz 11. jūnijam notiks 8 koncerti dažādās Rīgas vietās: Melngalvju namā, Vāgnera namā, Latvijas Nacionālās bibliotēkas Ziedoņa zālē, Anglikāņu baznīcā, kultūrtelpās “Ola Foundation” un “Amoralle Level Up”.
Plašāka informācija par festivālu pieejama mājaslapā www.andrejsosokins.com, savukārt biļetes uz pārējiem koncertiem pieejamas www.bilesuparadize.lv.

Etno kokļu kopas “ILGÕ” 5. gadadienas koncerts “Pūru cēlu saulītē”
2023-05-13 16:00 - 17:30 | Kocēnu kultūras nams, Alejas iela 3, Kocēni
13. maijā plkst. 16.00 Kocēnu Kultūras namā Etno kokļu kopas “ILGÕ” 5. gadadienas koncerts “Pūru cēlu saulītē”. Ieeja bez maksas

"Čučumuižas" 30. jubilejas koncertizrāde "Zem lielā rūķa mices"
2023-05-13 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Leģendārā «Čučumuiža» ar visiem Čučumuižas rūķiem, krustmāmiņu un pārējiem rūķu zemes iemītniekiem pirmo reizi pošas tūrē pie Latvijas bērniem, lai, sākot ar 26. martu, kopā nosvinētu Čučumuižas 30 gadu jubileju ar īpašu koncertizrādi «Zem Lielā rūķa mices».
Izrādē piedalīsies Rūķīšu krustmāmiņa – Dina Kristīne Bitēna; Dziesmu rūķis Taustiņš – Atvars Sirmais; rūķu saimniecītes – Sarma Riekstiņa, Gunita Vagele, rūķu lomās iedzīvosies aktieri Laila Kirmuška, Jānis Kirmuška, Edgars Lipors, Anrijs Sirmais. Izrādi veidojuši komponists Atvars Sirmais, scenārija autore Dina Kristīne Bitēna, scenogrāfe Dace Rožlapa, horeogrāfe Lilija Lipora, kostīmu māksliniece Madara Mieriņa.
Pirmo reizi pie skatītājiem klātienē dosies visi iepriekš TV redzētie rūķu meistari – meža saimnieks Ķērpītis, skrodermeistars Mezgliņš, kurpniekmeistars Papēdītis, cukura meistars Cucurs, sāls meistars Sāļuks, konfekšu meistars Bombondziņš, mīļumrūķīte Bučiņa, pārsteiguma rūķis Kikī un viņa māsa Kika. Vai tad koncerttūre būtu iepējama bez Kikī drauga dziesmu rūķa Taustiņa? Un, protams, neviens rūķis nebūtu gatavs doties tik nozīmīgā ceļojumā bez savas mīļā Rūķīšu krustmāmiņas Kristīnes. Rūķiem sapucēties svarīgajam notikumam un kopā ar skatītājiem dziedāt dziesmas palīdzēs Rūķu saimniecītes – Sarma Riekstiņa un Gunita Vagele. Šajos trīsdesmit gados sakrājušās dziesmas, rūķīša Kikī pārsteigumus un gudro meistaru padomus nemaz nevarētu parādīt vienā cēlienā, tāpēc koncertuzvedums būs divās daļās!
«Rūķu zeme Čučumuiža pastāv jau no neatminamiem laikiem. Bet pirms trīsdesmit gadiem Čučumuiža piedzīvoja ļoti svarīgus notikumus. Rūķi ieguva katrs savu vārdu, jo Čučumuižā ieradās rūķīšu Krustmāmiņa, un katrs savu dziesmu, jo Čučumuiža sagaidīja arī savu dziesmu rūķi Taustiņu. Viņi abi tika ieaicināti Čučumuižā no cilvēku pasaules. Tad arī nolēmām, ka ir pienācis laiks cilvēku bērniem atklāt Čučumuižas rūķu pasaules noslēpumus. Lai Čučumuižu varētu ieraudzīt pēc iespējas vairāk bērnu, ņēmām talkā cilvēku izgudrojumu televizoru, caur kura lodziņu varēja vērot notikumus Čučumuižā. Un notikumu trīsdesmit gadu laikā ir bijis daudz. Vēlāk rūķi devās līdzi Krustmāmiņai un Taustiņam uz cilvēku pasauli, lai kopā dziedātu dziesmas, svinētu svētkus un pasmietos par rūķīša Kikī blēņām, kuras tik ļoti atgādina cilvēku bērnu niķīšus un nedarbiņus. Čučumuižas rūķu uzdevums vienmēr ir darīt bērna pasauli krāsainu, priecīgu, zināšanām bagātu. Galvenais atslēgas vārds vienmēr ir mīlestība,» saka izrādes dalībnieki.
«Mammām, tētiem un vecvecākiem, kuri vēl labi atceras Kikī aizrautīgos smieklus un dungo Taustiņa dziesmas, piedāvājam iespēju kopā nosvinēt Čučumuižas lielā notikuma 30. gadadienu! Tā būs iespēja atgriezties savā bērnības zemē un aizvest turp savus bērnus un mazbērnus, iepazīstināt ar rūķu meistariem un kopā uzdziedāt rūķu dziesmas,» aicina koncertuzveduma dalībnieki, piebilstot: ««Čučumuiža» ir pasaka mūža garumā, tāpēc vienalga, cik tev ir gadu. Galvenais – ja tu tici brīnumam, tad vienmēr tiec gaidīts «Čučumuižā»!»
Koncertizrāde «Zem Lielā rūķa mices» notiks:
26. martā plkst.16 Siguldā, Kultūras centrā «Siguldas devons»
31. martā plkst.19 Jēkabpilī, Krustpils kultūras centrs
2. aprīlī plkst.16 Rēzeknē, Latgales vēstniecībā GORS
8. aprīlī plkst.18 Jelgavas Kultūras namā
14. aprīlī plkst.19 Alūksnes Kultūras centrā
18. aprīlī plkst.19 Kultūras centrā «Ulbrokas pērle»
20. aprīlī plkst.19 Aizkraukles Kultūras centrā
22. aprīlī plkst.18 Liepājas Olimpiskā centra Rožu zālē
23. aprīlī plkst.16 Tukuma pilsētas Kultūras namā
6. maijā plkst.18 Bauskas Kultūras centrā
11. maijā plkst.19 Rīgā, VEF Kultūras pilī
13. maijā plkst.18 Valmieras Kultūras centrā

Asinsdonoru diena Valmierā
2023-05-15 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
15. maijā no plkst. 10.00 līdz 13.00 Valmieras Kultūras centrā (Rīgas ielā 10) Valsts asinsdonoru centrs aicina ziedot asinis.

Zini! Mini! Uzzini! Par Eiropas savienību. Spēle skolēniem
2023-05-18 14:00 - 16:00 | Valmieras Kultūras centra lielā zāle, Rīgas iela 10, Valmiera, Latvija
Erudīcijas spēles “Zini! Mini! Uzzini!” arī skolēniem!
Tā būs iespēja skolēnu komandām piedalīties un atbildēt uz dažādiem jautājumiem par Eiropas Savienību. Labākajām komandām vērtīgas balvas. Izveido 3 cilvēku komandu un piesakies!
Tiekamies 18.maijā plkst. 14.00 Valmieras Kultūras centrā!
Piesakies un izlasi noteikumus – www.ziniminiuzzini.lv
Uz tikšanos spēlē!

Pasākumu organizē EUROPE DIRECT Vidzeme. EUROPE DIRECT Vidzeme, ar filiālēm Cēsīs un Valmierā, galvenais uzdevums ir sniegt iedzīvotājiem Vidzemē savlaicīgu un objektīvu informāciju par nozīmīgākajām aktualitātēm Eiropā, kā arī rosināt iedzīvotāju diskusijas par Eiropas nākotni. EUROPE DIRECT Vidzeme darbību finansiāli atbalsta Eiropas Komisija.
